REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Søren Wind Eskildsen

Martin Rheinheimer

Anne Jensen

Steffen Nordahl Lund

Christian Ø. Heyde-Petersen

Alexandra Holsting

Helle Lykke Nielsen

Gitte Rasmussen

Anne Traun Ulriksen

Karen Hvidtfeldt

**Fraværende med afbud var:** Per Krogh Hansen

Simon Hedegaard

 Martin Lund

**Fra administrationen deltog:** Mads Funding

Bettina Ibsen Hilt

**Desuden deltog (pkt. 1. og 2.):** Lars Grassmé Binderup

 Lone Granhøj

**Mødedato:** 12. juni 2018

|  |
| --- |
|  |

**Punkt 1: Drøftelse af udmøntningsnotat om studieledelse**

SU drøftede det foreløbige Notat om udmøntning af SDU’s kvalitetspolitik på Det Humanistiske Fakultet. Især drøftedes ansvars- og opgavefordeling mellem studieleder, studienævnsformand, fagfæller og studienævn og ekspliciteringen heraf.

Input fra SU indenfor følgende områder tages til efterretning/drøftes med juridisk kontor:

* studieledernes samspil med institutlederen i relation til personaleansvar, bemanding og rekvisition,
* studielederens rolle og ansvar ift. studienævnets beslutningskompetencer, herunder studienævnets overordnede organisatoriske rolle i forhold til studielederen
* strukturen/opbygningen af dokumentet, især mht. rækkefølgen af hhv. studienævnsformandens og studielederens ansvarsområder og opgaver
* henvisningerne i organisationsdiagrammet
* enkelte sproglige tilretninger

Lars Grassmé Binderup oplyste, at notatet er fakultetets udmøntning af de enkelte bestemmelser og elementer i SDU’s kvalitetspolitik, at betingelsen for notatets formulering er defineret af såvel universitetsloven som af vedtægten, og at notatet drøftes i uddannelsesrådet og sendes i høring i studienævnene, når den nye kvalitetspolitik er udsendt fra rektoratet.

**Punkt 2: Status på funktionsbeskrivelser for studienævnsformandsposterne**

Punktet blev behandlet under punkt 1.

**Punkt 3: Arbejdsmiljø**

Steffen Nordahl Lund oplyste, at der i FAMU-regi planlægges en ekskursion for de lokale arbejdsmiljøgrupper i løbet af efteråret. Ekskursionen har temaet arbejdsfællesskaber, som er en af de nye strømninger i arbejdsmiljøarbejde inden for stress/trivsel.

**Punkt 4: Godkendelse af dagsorden**

Dagsorden blev godkendt.

**Punkt 5: Godkendelse af referat af møde 6. marts 2018**

Referat blev godkendt.

**Punkt 6: Meddelelser**

Intet at bemærke.

**Punkt 7: Forretningsorden og årshjul**

Mads Funding og Bettina Ibsen Hilt fremlagde nyt forslag til proceduren omkring mødereferatet til Forretningsordenens §6. Forslaget blev godkendt af SU.

Forretningsorden tilrettes og punktsættes sammen med Årshjul på kommende ordinære SU-møde til endelig godkendelse.

**Punkt 8: Eventuelt**

Søren Wind Eskildsen spurgte til offentliggørelse af resultatet af de seneste lønforhandlinger.

Alexandra Holsting oplyste, at AC-VIP og AC-TAP skal færdigforhandles inden offentliggørelse.

 Simon Møberg Torp Søren Wind Eskildsen

 Dekan Næstformand